**Прилог 3**

**Информација о потребној техничкој документацији за примену мера побољшања енергетске ефикасности и законској регулативи по којој се изводе**

**мере енергетске санације**

**1) замена спољних прозора и врата и других транспарентних елемената термичког омотача**

Ова мера спада у текуће одржавање објекта за које није потребна израда техничке документације нити акт којим се одобрава извођење радова.

**2) постављања термичке изолације спољних зидова, подова на тлу и осталих делова термичког омотача према негрејаном простору**

Ова мера се реализује на основу Решење о одобрењу за извођење радова. Потребна документација је: приказ стања које је утврђено на основу архивског пројекта, уз обавезно реферисање на тај архивски пројекат или архивски пројекат или снимак постојећег стања уколико архивски пројекат не постоји, за објекте, односно део објекта који је обухваћен радовима, са означеним елементима, односно деловима објекта и/или инсталација на којима се врши санација; елаборат енергетске ефикасности за стање пре извођења радова; сертификат о енергетским својствима зграда за стање пре извођења радова; идејни пројекат енергетске санације, по областима, у зависности од врсте радова који се изводе; елаборат енергетске ефикасности за новопројектовано стање; сертификат о енергетским својствима зграда након извођења радова, ради утврђивања степена унапређења енергетске ефикасности.

**3) постављања термичке изолације испод кровног покривача или таванице**

Ова мера се реализује на основу Решење о одобрењу за извођење радова. Потребна документација је: приказ стања које је утврђено на основу архивског пројекта, уз обавезно реферисање на тај архивски пројекат или архивски пројекат или снимак постојећег стања уколико архивски пројекат не постоји, за објекте, односно део објекта који је обухваћен радовима, са означеним елементима, односно деловима објекта и/или инсталација на којима се врши санација; елаборат енергетске ефикасности за стање пре извођења радова; сертификат о енергетским својствима зграда за стање пре извођења радова; идејни пројекат енергетске санације, по областима, у зависности од врсте радова који се изводе; елаборат енергетске ефикасности за новопројектовано стање; сертификат о енергетским својствима зграда након извођења радова, ради утврђивања степена унапређења енергетске ефикасности.

**4) замене постојећег грејача простора на чврсто гориво (котао или пећ) ефикаснијим котлом на гас**

Ова мера се реализује на основу решења о одобрењу за извођење радова за реконструкцију објекта, а радови се изводе на основу идејног пројекта.

**5) замене постојећег грејача простора на чврсто гориво (котао или пећ) ефикаснијим котлом на биомасу**

За ову меру није потребно прибављати акт надлежног органа.

**6) уградња топлотних пумпи**

а) За реализацију ове мере код уградње топлотних пумпи ваздух-ваздух, ваздух-вода није потребно прибављати акт надлежног органа.

б) За реализацију ове мере код уградње топлотних пумпи земља-вода (са хоризонталним колекторима или са геосондама) или топлотна пумпа вода-вода, мера се реализује на основу Решења о одобрењу за извођењу радова.

**7) замене постојеће или уградња нове цевне мреже, грејних тела и пратећег прибора.**

а) Уколико се у оквиру реализације ове мере врши замена постојеће цевне мреже, грејних тела и пратећег прибора без повећања капацитета, није потребно прибављати акт надлежног органа.

б) Уколико се у оквиру реализације ове мере уграђује нова цевна мрежа, грејна тела и пратећи прибор, мера се реализује на основу Решења о одобрењу за извођењу радова.

**8) уградња соларних колектора у инсталацију за централну припрему потрошне топле воде.**

За реализацију ове мере није потребно прибављати акт надлежног органа.

**9) уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

За реализацију ове мере није потребно прибављати акт надлежног органа.